rejauldu/bengali-wikipedia huggingface dataset:
থাম্ব|মালদা জিলা স্কুল মালদা জিলা স্কুল মালদা জেলার ইংলিশবাজার শহরে অবস্থিত। এই বিদ্যালয় ১৮৫৮ সালে প্রতিষ্ঠিত হয়। এই বিদ্যালয় রাজ মহল রোড ও কৃষ্ণজীবন সান্যাল রোডের মাঝে অবস্থিত। এই বিদ্যালয় মালদা শহরের ইতিহাসের সাথে ওতপ্রোতভাবে জড়িয়ে আছে। বিভিন্ন সময়ে মালদা তথা বাংলার বিভিন্ন মনীষি এই বিদ্যালয়ে পাঠলাভ করেছেন।"jana ajanar Maldoh" Omkar Chowdhury.   ইতিহাস  ১৮৫৭ সালের সিপাহি বিদ্রোহের পর হান্টার কমিশনের সুপারিশ অনুযায়ী এই বিদ্যালয় প্রতিষ্ঠা করা হয়।Malda Gazzete, Aftermath of The Rebellion, Hunter Comission Review. এই বিদ্যালয় পরে পুরাতন বিদ্যালয় ভবন থেকে সরিয়ে নেওয়া হয়। পুরাতন বিদ্যালয় ভবনে এখন মালদার S.P. Bungalow অবস্থিত। এই বিদ্যালয় পরে এক নীলকুঠিতে চালু করা হয়। তারও পরে নীলকুঠিগুলিতে আবাসিক বিভাগ রেখে বাকি বিদ্যালয়কে পার্শ্ববর্তী এক কার্যদফতরে সরিয়ে নেওয়া হয়। এই বিদ্যালয়ে পরে আরো ভবন যোগ করা হয়।   নবীন বসু হত্যা  মালদা জিলা স্কুলের প্রধান শিক্ষক নবীন বসু বিপ্লবীদের হাতে নিহত মালদার প্রথম ব্যক্তি।   গঠন  এখন বিদ্যালয়টিতে নিম্নোক্ত ভবন আছে।  বিনয় সরকার ভবন: বিদ্যালয়ের প্রাক্তন কৃতি ছাত্র অর্থনীতিবিদ বিনয় সরকারের নামে এই ভবনটিতে বিদ্যালয়ের মুল দফতর আছে। রামমোহন ভবন: এই ভবনে নিচু শ্রেণীর পঠন পাঠন হয়। বিদ্যাসাগর ভবন: এই ভবনেও পঠনপাঠন হয়। নজরুল ভবন:এই ভবনে বিদ্যাভ্যাসের সাথে মূল গ্রন্থাগার আছে। জগদীশ্চন্দ্র ভবন: এই ভবনে বিদ্যাভ্যাস হয়। এই ভবনে মূল পরীক্ষাগার আছে।   আবাসিক ব্যবস্থা  আগে হিন্দু ও মুসলিম ছাত্রদের জন্য ভিন্ন আবাসিক থাকলেও এখন একটাই হস্টেল আছে যার নাম মালদা জিলা স্কুল হস্টেল।   পোশাক   এই স্কুলের পোশাক সাদা জামা ও খাকি প্যান্ট । এছহাড়া সাদা কেটস ,সাদা মোজা ও অশোক স্তম্ভ সংবলিত ব্যাজ পড়া বাধ্যতা মুলক। শীতকালে নেভি ব্লু সোয়েটার পড়ার অনুমতি আছে।   কৃতি ছাত্র   ওস্তাদ বজলুর রহমান বাদলতিরানব্বই শেষেও সচল নৃত্যগুরু প্রথম আলো  বিনয় সরকার।  সুভাষ ভৌমিক।Essensial guide,Malda  অসীম দাশগুপ্ত।   তথ্যসূত্র    বহিঃসংযোগ   Malda Zilla School's Website  Alumni Website  বিষয়শ্রেণী:পশ্চিমবঙ্গের বিদ্যালয় বিষয়শ্রেণী:ভারতের জিলা স্কুল বিষয়শ্রেণী:১৮৫৮-এ ব্রিটিশ ভারতে প্রতিষ্ঠিত বিষয়শ্রেণী:১৮৫৮-এ ভারতে প্রতিষ্ঠিত বিষয়শ্রেণী:পশ্চিমবঙ্গের প্রাথমিক বিদ্যালয় বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:১৮৫৮-এ প্রতিষ্ঠিত শিক্ষাপ্রতিষ্ঠান
চতুর্ভুজ মন্দির (দেবনাগরী: चतुर्भुज मंदिर) একটি বিষ্ণু মন্দির। এটি ভারতের মধ্য প্রদেশের ওড়ছা নামক স্থানে অবস্থিত। চতুর্ভুজ নামটি সংস্কৃত শব্দ चतु: = চার ও भुजा = বাহু বা হাত থেকে এসেছে। অর্থাৎ চার হাত বিশিষ্ট ভগবান বিষ্ণুকে বোঝানো হয়েছে।   ইতিহাস  এ মন্দিরটি অরছার বুন্দেলা রাজপুত রাজারা নির্মাণ করেছেন। ১৭শ শতকে রাজা মধুকর শাহ এই মন্দিরের নির্মাণ কাজ শুরু করেন এবং তার ছেলে রাজা বীর সিংহ দেও এর নির্মাণ কাজ শেষ করেন।Rediff Quick Breaks: OrchhaBritish Library: Interior of the Chaturbhuj Temple from the entrance archway, Orchha. এই মন্দিরটি সুউচ্চ চূড়া বিশিষ্ট। মন্দিরের বাইরের গাত্র পদ্মের চিহ্ন দিয়ে অলংকৃত। এছাড়াও বিভিন্ন ধর্মীয় ও অসাম্প্রদায়িক চিহ্ন দিয়ে মন্দির গাত্র সাজানো। মন্দিরটি পূর্ব মুখী এবং এর কাছেই একটি রাম মন্দির অবস্থিত।  গ্যালারি   তথ্যসূত্র   বিষয়শ্রেণী:মধ্যপ্রদেশের হিন্দু মন্দির বিষয়শ্রেণী:তিকমগড় জেলা বিষয়শ্রেণী:বিষ্ণু মন্দির
বাংলাদেশ মৎস্য উন্নয়ন কর্পোরেশন বা বিএফডিসি হলো,  একটি জাতীয় সংস্থা যেটি বাংলাদেশে মৎস্যের জন্য মৎস্য পালন, হিমাগারে সংরক্ষণ, নিলাম, পরিবহন  পরিচালনা এবং নিয়ন্ত্রণ করে। এর প্রধান কার্যালয় ঢাকার কাওরান বাজার, তেজগাঁওে অবস্থিত।   ইতিহাস  এটি ১৯৬৪ সালে তদানীন্তন পূর্ব পাকিস্তান অধ্যাদেশ নং ৪ বলে পূর্ব পাকিস্তান মৎস্য উন্নয়ন কর্পোরেশন নামে প্রতিষ্ঠিত হয়। বাংলাদেশের স্বাধীনতা পর ১৯৭৩ সালে আইন নং-২২ দ্বারা এটির নাম “বাংলাদেশ মৎস্য উন্নয়ন কর্পোরেশন” হিসেবে নামকরণ করা হয়। এ কর্পোরেশন খাদ্য ও কৃষি সংস্থার সহযোগিতায় ১৯৬৬-৭২ সালে বঙ্গোপসাগরে সাউথ প্যাচেজ, এলিফ্যান্ট পয়েন্ট, ইষ্ট অব সোয়াচ অব নো গ্রাউন্ড ও সোয়াচ অব নো গ্রাউন্ড নামক ৪টি বাণিজ্যিক মৎস্য আহরণ ক্ষেত্র আবিষ্কার করে। এই কর্পোরেশন কাপ্তাই হ্রদে মিঠা পানির মাছ উৎপাদন সংক্রান্ত কার্যক্রম পরিচালনা করে আসছে। বাংলাদেশের সমুদ্রের চলমান মাছ ধরার নৌকা এবং জাহাজের বৃহৎ অংশের মালিকানা এটির অধীনে রয়েছে। এছাড়া বঙ্গোপসাগরে মাছ ধরার ট্রলারগুলির মালিকানা ও ব্যবস্থাপনার দায়িত্বে রয়েছে এটি।  তথ্যসূত্র  বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৭৩-এ বাংলাদেশে প্রতিষ্ঠিত
ফিলিপাইন সুপার লিগা (পিএসএল) ফিলিপাইনে প্রথম কর্পোরেট ক্লাব ভলিবল লীগ। এটা স্পোর্টসকোর ইভেন্ট ম্যানেজমেন্ট এবং কনসালটেনসি কোম্পানী দ্বারা সংগঠিত হয়। এই লীগ সাবেক কলেজ খেলোয়াড়দের জন্য আয়োজন করা হয়ে থাকে, যাতে তারা তাদের ভলিবল খেলা কর্মজীবনের সঙ্গে অবিরত থাকতে পারে।  পিএসএল উদ্বোধনী টুর্নামেন্ট সময় একটি নারী লীগ হিসাবে শুরু হয়। পরবর্তী টুর্নামেন্ট পুরুষদের বিভাগ যোগ করা হয়েছিল।  পিএসএল এর চেয়ারম্যান হলেন ফিলিপ এলা জুইকো যিনি রামন সুজারার সভাপতি এবং ডা: আর্দ্রিয়ান লরেল এর কমিশনার।  বর্তমান দল   মহিলা  সিগনাল এইচডি স্পাইর্কাস  ফোটন টর্নেডোন  ম্যানেন টেইল লেডি স্ট্যালিয়ন্স  ফিলিপস গোস্ড লেডি স্লামারন   পেট্রন ব্লেজ স্পাইর্কাস  শপিনাস.কম লেডি ক্রিকেটারস  পুরুষ  সিসটেমা একটিভ ‍এসমেশারস  ফোরবীস ক্যাবিটি প্যাটরিয়টস টোটাল এ্যাটাকারস  সিগনাল এইচডি স্পাইর্কাস  মেব্যাংক টাইগারস   সাবেক দল    চ্যাম্পিয়ন্স    তথ্যসূত্র   বিষয়শ্রেণী:ফিলিপাইন বিষয়শ্রেণী:ভলিবল টেমপ্লেট বিষয়শ্রেণী:ভলিবল
থাম্ব|গিল ওয়ান-ওকের কমফোর্ট উইমেন কর্মপন্থা গিল ওয়ান-ওক (, জন্ম ১৯২৮), যিনি গ্র্যান্ডমা গিল নামেও পরিচিত, তিনি একজন কর্মী এবং প্রাক্তন কোরীয় কমফোর্ট উইমেন, যিনি প্রতিকারের দাবিতে তার জীবন উৎসর্গ করেছেন এবং দ্বিতীয় বিশ্বযুদ্ধের সময় ২০০,০০০ টিরও বেশি নারীকে প্রভাবিত করা সামরিক যৌন সহিংসতার জন্য জাপানের কাছ থেকে আনুষ্ঠানিক ক্ষমা চাওয়ার কথা বলেছেন। Lee, Anita. (Producer) & Hsiung, T. (Director). (2016). The Apology [Film]. Canada: National Film Board of Canada.   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কমফোর্ট উইমেন
নাসির জামাল আহমদজাই (; জন্ম: ২১ ডিসেম্বর, ১৯৯৩) আফগানিস্তানের উদীয়মান ক্রিকেটার। আফগানিস্তান ক্রিকেট দলের অন্যতম সদস্য নাসির জামাল। দলে তিনি মূলতঃ ডানহাতি ব্যাটসম্যান। পাশাপাশি দলের প্রয়োজনে লেগ ব্রেক গুগলি বোলিংয়ে পারদর্শী তিনি। এরপূর্বে আফগানিস্তানের অনূর্ধ্ব-১৯ দলে খেলেছেন।   খেলোয়াড়ী জীবন  ২২ জুলাই, ২০১৪ তারিখে জিম্বাবুয়ে সফরে স্বাগতিক জিম্বাবুয়ে ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। ২০.১ ওভারে ১১২/৩ হবার পর ৪র্থ উইকেটে নাসির জামিল ও সামিউল্লাহ শেনওয়ারিকে সাথে নিয়ে ১৪ ওভারে আরও ৫৪-রানের জুটি গড়েন। খেলায় তিনি ৪৯ বলে মূল্যবান ২৮ রান সংগ্রহ করে আউট হন ও দলকে ২ উইকেটের জয় এনে দেন। এরপর জিম্বাবুয়ে এ-দলের বিপক্ষে ২-৫ আগস্ট, ২০১৪ তারিখে অনুষ্ঠিত ২য় প্রথম-শ্রেণীর ক্রিকেট খেলায় আফগানিস্তানের এ-দলের পক্ষে আব্দুল্লাহ আদিল, মোহাম্মদ মুজতবা, নাসির জামাল ও শরফুদ্দিন আশরাফের সাথে তারও প্রথম-শ্রেণীর ক্রিকেটে অভিষেক ঘটে।  আফগানিস্তান ক্রিকেট বোর্ড কর্তৃপক্ষ কর্তৃক ২৯ ডিসেম্বর, ২০১৪ তারিখে প্রকাশিত ২০১৫ সালের ক্রিকেট বিশ্বকাপের জন্য নাসির জামালসহ ১৫-সদস্যের চূড়ান্ত তালিকা প্রকাশ করে।   তথ্যসূত্র    আরও দেখুন   ওসমান গণি  ২০১৫ ক্রিকেট বিশ্বকাপ দলসমূহ  আফগানিস্তান জাতীয় ক্রিকেট দল  ২০১৪ আফগানিস্তান ক্রিকেট দলের জিম্বাবুয়ে সফর   বহিঃসংযোগ     বিষয়শ্রেণী:আফগান ক্রিকেটার বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:বন্দ-ই-আমির ড্রাগন্সের ক্রিকেটার
মাররি মসজিদ অস্ট্রেলিয়ার দক্ষিণ অস্ট্রেলিয়ার মাররিতে অবস্থিত একটি মসজিদ।   ইতিহাস  মসজিদটি  (কিছু সূত্র 1861  প্রথম দিকে নির্দেশ করে), দক্ষিণ অস্ট্রেলিয়ান আফগান সম্প্রদায় তৈরি করেন।  এই "আফগান" সাধারণত তৎকালীন ব্রিটিশ ভারত থেকে মুসলমান ছিল, যদিও কিছু আফগানিস্তান এবং মধ্যপ্রাচ্য থেকে এসেছিল। তারা এই অঞ্চলে উট চালক এবং প্রজননকারী হিসাবে কাজ করেছিল।  পরিসংখ্যান একটি অনুমান ইঙ্গিত করে যে ১৯৩০ এর দশকে গাড়ি এবং ট্রেন দ্বারা অতিক্রম না করা পর্যন্ত ৩,০০০ "ঘান" এই ধরনের কাজের সাথে জড়িত ছিল।   মসজিদটি বানিয়েছেন উট পালক আব্দুল কাদির, ওয়াঙ্গামান্না স্টেশনের মালিক।  আরেকজন উট চালক মোল্লা আসিম খান বিংশ শতাব্দীর প্রথম দিকে মাররি মসজিদের ইমাম হন। ১৯১০ সালের দিকে উত্তরাঞ্চলপরিত্যক্ত হওয়ার আগে এই শহরে কিছু সময়ের জন্য দুটি মসজিদ ছিল।  আরেকটি প্রতিবেদন ইঙ্গিত করে যে ১৯৫৬ সালে তার বয়স্ক তত্ত্বাবধায়ক সাইয়্যেড গুলামদিন ইচ্ছাকৃতভাবে একটি মসজিদ ভেঙ্গে ফেলেন, যিনি আর এটি রক্ষণাবেক্ষণ করতে পারেননি।   ২০০৩ সাল পর্যন্ত, একটি সূত্র থেকে জানা যায় যে মাররিতে আফগানদের বংশধররা মসজিদটি পুনরায় নির্মাণ করেছে।  যাইহোক, অস্ট্রেলীয় এবং দক্ষিণ অস্ট্রেলীয় সরকারের অর্থায়নে একটি ঐতিহ্য জরিপ এবং যা এপ্রিল ২০০১ থেকে জুন ২০০২ পর্যন্ত পরিচালিত হয়েছিল তা প্রকাশ করে যে মসজিদটি আর প্রস্তুত মাঠ এবং পোস্ট স্টাব এলাকা ছাড়া আর বিদ্যমান নয়, এবং নিকটবর্তী উটের জন্য একটি এনক্লোজারের অবশিষ্টাংশ। ২০০২ সালে প্রকাশিত হেরিটেজ জরিপের প্রতিবেদনে বলা হয়েছে যে মারি টাউনশিপের মধ্যে একটি "রেপ্লিকা মসজিদ" তৈরি করা হয়েছে।   ২০১৮ সালে প্রকাশিত একটি পর্যটন মানচিত্রে দেখা যাচ্ছে যে শহরের মধ্য দিয়ে যাওয়া প্রাক্তন মধ্য অস্ট্রেলিয়া রেলওয়ের প্রান্তিককরণের মধ্যে অবস্থিত "আফগান ক্যামেলিয়ার পার্ক" (সিক) নামে একটি পার্কের মধ্যে একটি মসজিদ রয়েছে।   তথ্যসূত্র    আরও দেখুন   ওশেনিয়ার মসজিদের তালিকা  দেশ অনুযায়ী প্রথম মসজিদের তালিকা  বিষয়শ্রেণী:দক্ষিণ অস্ট্রেলিয়ার মসজিদ বিষয়শ্রেণী:১৮৮২-এ প্রতিষ্ঠিত ধর্মীয় সংগঠন বিষয়শ্রেণী:১৮৮২-এ অস্ট্রেলিয়ায় প্রতিষ্ঠিত বিষয়শ্রেণী:অস্ট্রেলিয়ার প্রাক্তন ধর্মীয় ভবন ও স্থাপনা বিষয়শ্রেণী:১৮৮২-এ সম্পন্ন মসজিদ
সানা সৈয়দ হলেন একজন ভারতীয় অভিনেত্রী যিনি এমটিভি ইন্ডিয়ার এমটিভি স্প্লিটসভিলা ৮ এ অংশগ্রহণের জন্য পরিচিত। তিনি বর্তমানে স্টার প্লাসে দিব্য দৃষ্টি ধারাবাহিকে দৃষ্টি চরিত্রে অভিনয় করছেন।  কর্মজীবন সানা সৈয়দ এমটিভি ইন্ডিয়ায় এমটিভি স্প্লিটসভিলা ৮ এ অংশগ্রহণের মাধ্যমে কর্মজীবন শুরু করেন। প্রতিযোগিতাটিতে তিনি রানার আপ হয়েছিলেন। সে বছরেই তিনি বিগ ম্যাজিক চ্যানেলে বয়েজ উইল বি বয়েজ ধারাবাহিকে অভিনয় করেন।  ২০১৬ সালে তিনি স্টার প্লাসের জানা না দিল সে দূর ধারাবাহিকে অদিতি চরিত্রে অভিনয় করেন। ২০১৮ সালে তিনি স্টার ভারতের পাপা বাই চান্স ধারাবাহিকে অমৃত কাক্কার চরিত্রে অভিনয় করেন।  বর্তমানে  তিনি স্টার প্লাসে দিব্য দৃষ্টি ধারাবাহিকে দৃষ্টি চরিত্রে অভিনয় করছেন।  ছোটপর্দা বছরঅনুষ্ঠানচরিত্রচ্যানেলটীকা২০১৫এমটিভি স্প্লিটসভিলা ৮প্রতিযোগী এমটিভি ইন্ডিয়ারানার আপবয়েজ উইল বি বয়েজঅসিতাবিগ ম্যাজিক২০১৬জানা না দিল সে দূরঅদিতিস্টার প্লাস২০১৮পাপা বাই চান্সঅমৃত কাক্কারস্টার ভারত২০১৯–২০২০দিব্য দৃষ্টিদৃষ্টিস্টার প্লাস  তথ্যসূত্র   বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৯৪-এ জন্ম
হার্ড বয়েলড ()Elder, 2005, pg. xxviii ১৯৯২ সালে মুক্তিপ্রাপ্ত একটি হংকং-ভিত্তিক অ্যাকশনধর্মী চলচ্চিত্র। চলচ্চিত্রটি কাহিনি ও পরিচালনা করেছেন জন উ। গর্ডন চ্যান ও ব্যারি ওং যৌথভাবে চলচ্চিত্রটির চিত্রনাট্য রচনা করেছেন। মূল চরিত্রসমূহের অভিনয় করেন চো উন-ফ্যাট,অ্যান্থনি ওং,টনি লিউং চিউ-ওয়াই। চলচ্চিত্রটি প্রযোজনা করেছেন লিন্ডা কুক,টেরেন্স চ্যাং এবং পরিবেশন করেছে গোল্ডেন প্রিন্সেস ফিল্ম প্রোডাকশন ও মাইলস্টোন পিকচার্স। চলচ্চিত্রটি একজন পুলিশ পরিদর্শককে অনুসরণ করে যার নৃশংস ট্রায়াড নেতার তদন্ত তাকে আন্ডারকভার পুলিশিংয়ের জটিল জগতে জড়িয়ে ফেলে।  তথ্যসূত্র  বহিঃসংযোগ          Hard Boiled an essay by Barbara Scharres at the Criterion Collection  বিষয়শ্রেণী:১৯৯২-এর চলচ্চিত্র বিষয়শ্রেণী:পুলিশ গোয়েন্দা চলচ্চিত্র
Per Wikipedia:No personal attacks, please do not personally address articles or talk page edit summaries to editors of articles or talk pages. Article talk pages should be used for discussing the articles, not their contributors. Edit summaries on articles and talk pages should be used to facilitate editing and discussion by indicating the edit that was made. For instance, you could make a spelling change in an article, adjusting "teh" to "the", and describing this edit in the edit summary as, "one spelling correction" or "teh-->the". This will make it easy for people looking through the edit history to tell what changes were made when, what kind of changes, and how big the changes where, making it easier to address issues, work towards consensus, and eventually resolve the issues or disputes and improve articles. If you need to reach another user please go to their user talk page. Thanks.
জেমি হেরেল (জন্ম ১২ জুলাই, ১৯৯৪) একজন ফিলিপিনো-মার্কিন  অভিনেত্রী, টিভি হোস্ট, নিউজ অ্যাঙ্কর, নৃত্যশিল্পী এবং সৌন্দর্যের রানী। তিনি মিস ফিলিপাইন আর্থ ২০১৪  এবং মিস আর্থ ২০১৪ খেতাব জিতেন।     হেরেল তার পরিবেশগত সমর্থনের জন্য ৮০তম সেবু সিটি চার্টার ডে অ্যাওয়ার্ড অনুষ্ঠানে অসামান্য ব্যক্তি পুরস্কারের প্রাপক ছিলেন।       তথ্যসূত্র    বহিঃসংযোগ    মিস আর্থ অফিসিয়াল ওয়েবসাইটে জেমি  মিস আর্থ 2014 শ্রীলঙ্কায়     বিষয়শ্রেণী:জীবিত ব্যক্তি বিষয়শ্রেণী:মিস আর্থ বিজয়ী বিষয়শ্রেণী:মার্কিন বংশোদ্ভূত ফিলিপিনো ব্যক্তি বিষয়শ্রেণী:১৯৯৪-এ জন্ম
ন হন্যতে বাঙ্গালী কথাসাহিত্যিক মৈত্রেয়ী দেবী লিখিত একটি আত্মজীবনীমূলক উপন্যাস। উপন্যাসটি ১৯৭৪ সালে প্রকাশিত হয়। এটির জন্য লেখিকা ১৯৭৬ সালে সাহিত্য অকাদেমি পুরস্কার লাভ করেন। রোমানীয় দার্শনিক মিরচা এলিয়েড লিখিত তাদের সম্পর্ক ভিত্তিক উপন্যাস লা নুই বেঙ্গলীর প্রতিক্রিয়া স্বরূপ এই উপন্যাসে মৈত্রেয়ী দেবী নিজের বিবৃতি তুলে ধরেছেন। এটি ১৯৭৩ সালের সেপ্টেম্বর মাসে লেখা হয়।  পটভূমি ও প্রকাশনা ১৯৩০ সালে কলকাতায় মৈত্রেয়ী দেবীর বাবা, প্রফেসর সুরেন্দ্রনাথ দাশগুপ্তর কাছে পড়তে আসেন রোমানিয় মিরচা এলিয়েড। মৈত্রেয়ী দেবীর তখন ১৬ বছর বয়স। মেয়ের বুদ্ধিমত্তায় গর্বিত মৈত্রেয়ী দেবীর বাবা ওনাকে সেই সময় অপেক্ষা সংস্কারমুক্ত শিক্ষার পরিবেশে বড় করেছিলেন। নিজের প্রিয় ছাত্র মিরচা এলিয়েডের সাথে মেয়েকে অধ্যয়ন করতেও উৎসাহিত করেন উনি। মৈত্রেয়ী দেবীর কথায় উনি এবং মিরচা এলিয়েড ছিলেন যেন ওনার বাবার যাদুঘরের দুই প্রিয় নমুনা। এরই মধ্যে মিরচা এবং মৈত্রেয়ী একে অন্যের ঘনিষ্ঠ হয়ে ওঠেন। তাদের গুপ্ত ভালবাসা সম্পর্কে অবহিত হবার পর মৈত্রেয়ী দেবীর বাবা মিরচাকে তাঁদের বাড়ী ছেড়ে চলে যেতে বলেন।  তাদের সম্পর্কের ওপর ভিত্তি করে রোমানিয়নে লেখা মিরচার উপন্যাস মৈত্রেয়ী প্রকাশিত হয় ১৯৩৩ সালে। ১৯৫০ সালে লা নুই বেঙ্গলী নামে ফরাসি ভাষায় অনুদিত হওয়ার অব্যবহিত পড় বইটি চূড়ান্ত সাফল্য অর্জন করে। ১৯৩৮-৩৯ সালে প্রফেসর দাশগুপ্ত ইউরোপ সফরে গিয়ে বইটি সম্পর্কে জানতে পারেন ও দেশে ফিরে মেয়েকে জানান। ১৯৫৩ সালে ইউরোপ সফরকালীন মৈত্রেয়ী দেবীর নাম শুনে কিছু রোমানিয় জানান তারা ওনার সম্বন্ধে বই পড়েছেন। কিন্তু তখনও বইয়ের বিষয়বস্তু নিয়ে তাঁর কোনো ধারণা ছিলনা। ১৯৭২ সালে এলিয়েডের ঘনিষ্ঠ বন্ধু সেরগুই কলকাতায় থাকাকালীন তার কাছ থেকে মৈত্রেয়ী দেবী জানতে পারেন বইতে মিরচা তাঁদের শারীরিক সম্পর্ক নিয়ে লিখেছেন। এক বন্ধুর সাহায্যে ফরাসি থেকে অনুবাদ করিয়ে উনি বইটি পড়েন ও গভীরভাবে মর্মাহত হন। ন হন্যতে লেখার মাধ্যমে মৈত্রেয়ী দেবী মিরচা এলিয়েডের কল্পনাপ্রসূত লেখার বিরোধিতা করে জীবনের ওই অধ্যায় সম্বন্ধে নিজের বক্তব্য তুলে ধরেছেন।  ১৯৭৩ সালে শিকাগো বিশ্ববিদ্যালয় থেকে মৈত্রেয়ী দেবীকে আমন্ত্রণ জানানো হয় রবীন্দ্রনাথ ঠাকুরকে নিয়ে বলবার জন্য। উনি এই সময় না জানিয়ে মিরচা এলিয়েডের দপ্তরে হাজির হন। তিনি তখন ওই বিশ্ববিদ্যালয়ের অধ্যাপক ছিলেন যে দুই মাস মৈত্রেয়ী দেবী ওখানে ছিলেন, তার মধ্যে দুজনের একাধিকবার দেখা হয়। বইতে মিরচা তাদের শারীরিক সম্পর্ক নিয়ে যে মিথ্যাচারণ করেছেন তার কারণ জানতে চান উনি। মিরচা কথা দেন মৈত্রেয়ী দেবীর জীবিতকালে তাঁর বইয়ের ইংরাজি অনুবাদ প্রকাশিত হবে না। ১৯৯০ সালে তাঁর মৃত্যুর চার বছর বাদে, ১৯৯৪ সালে বইটি বেঙ্গল নাইটস নামে ইংরাজিতে প্রকাশিত হয় ইউনিভারসিটি ওফ শিকাগো প্রেস থেকে।  জনপ্রিয় সংস্কৃতি মিরচা এলিয়েডের লা নুই বেঙ্গলীর উপর ভিত্তি করে ১৯৮৮ সালে নিকোলাস ক্লতজ পরিচালিত দ্যা বেঙ্গলী নাইট চলচ্চিত্রে হিউগ গ্রান্ট ও সুপ্রিয়া পাঠক যথাক্রমে মিরচা এলিয়েড ও মৈত্রেয়ী দেবীর চরিত্রে অভিনয় করেন।  সঞ্জয় লীলা বনশালি পরিচালিত ও সালমান খান, ঐশ্বর্যা রাই এবং অজয় দেবগন অভিনীত ১৯৯৯ সালে মুক্তিপ্রাপ্ত হিন্দিভাষী চলচ্চিত্র হাম দিল দে চুকে সনম ন হন্যতে থেকে আংশিক অনুপ্রাণিত। যদিও চলচ্চিত্রে তার ঋণস্বীকার করা হয়নি। এখানে ঐশ্বর্যা রাই মৈত্রেয়ী দেবীর ও সালমান খান মিরচা এলিয়েডের চরিত্রে অভিনয় করেন।   তথ্যসূত্র   বিষয়শ্রেণী:বাংলা ভাষার উপন্যাস বিষয়শ্রেণী:আত্মজীবনীমূলক উপন্যাস বিষয়শ্রেণী:ভারতের পটভূমিতে উপন্যাস বিষয়শ্রেণী:বাংলা ভাষার ভারতীয় উপন্যাস
মেরি পেটিয়েট বা মারি ডুজার্ডিন-বিউমেট (১৮৫৪-১৮৯৩) ছিলেন একজন ফরাসি চিত্রশিল্পী যিনি তার দৃশ্য এবং প্রতিকৃতির জন্য চেনা।   জীবন  ডুজার্ডিন-বিউমেট নে পেটিয়েট ২০ম জুলাই ১৮৫৪ সালে লিমক্স, ফ্রান্সে  চিত্রশিল্পী লিওপোল্ড পেটিয়েটের কন্যা  হিসাবে জন্মগ্রহণ করেন।  তিনি ১৮৭৭ থেকে ১৮৮৩ সাল পর্যন্ত চিত্রশিল্পী জিন-জ্যাক হেনারের সাথে পড়াশোনা করেছেন   তিনি চিত্রশিল্পী এতিয়েন ডুজার্ডিন-বিউমেটকে বিয়ে করেছিলেন  আর তার পর থেকে ডুজার্ডিন-বিউমেট নামে তার কাজ দেখানো শুরু করেন।   তিনি ১৮৭৭ থেকে ১৮৮৩ সাল পর্যন্ত সোসাইটি ডেস আর্টিস্ট ফ্রাঙ্কাইসে প্রদর্শন করেছিলেন। তিনি প্যারিস সেলুনে প্রদর্শনীও করেছিলেন।    তিনি প্যারিসে ১৬ষ এপ্রিল ১৮৯৩ সালে মারা যান।    উত্তরাধিকার  তার কাজ মিউজে পেটিয়েট ডি লিমাক্সে সংরক্ষিত আছে। তার কাজ নিটার স্লিপ উইমেন পেইন্টার্স অফ দ্য ওয়ার্ল্ড বইয়ে অন্তর্ভুক্ত করা হয়েছে। Women Painters of the World on Project Gutenberg পেটিয়েট প্যারিসে ১৮৫০-১৭০০ সালের নারীদের ২০১৮ প্রদর্শনীতে অন্তর্ভুক্ত ছিল।  থাম্ব| Liseuse endormie (ঘুমন্ত মেয়ে) Musée des Beaux-Arts de Carcassonne   তথ্যসূত্র   বিষয়শ্রেণী:১৮৯৩-এ মৃত্যু বিষয়শ্রেণী:১৮৫৪-এ জন্ম বিষয়শ্রেণী:১৯শ শতাব্দীর ফরাসি নারী শিল্পী বিষয়শ্রেণী:ফরাসি নারী চিত্রশিল্পী
ইয়ুমিকো ইগারাশি (いがらし ゆみこ, ইগারাশি ইয়ুমিকো), ১৯৫০ সালের ২৬ আগস্ট জাপানের হোক্কাইডো প্রদেশের আসাহিকাওয়ায় জন্মগ্রহণ করেন। তিনি একজন প্রখ্যাত জাপানি মাঙ্গা শিল্পী বা মাঙ্গাকা। ইগারাশি মূলত জনপ্রিয় মাঙ্গা সিরিজ ক্যান্ডি ক্যান্ডি-এর চিত্রায়নের জন্য বিশেষভাবে পরিচিত।   কর্মজীবন  ১৯৬৮ সালে, হোক্কাইডোর সাপ্পোরোতে আসাহি গাওকা উচ্চ বিদ্যালয়ের তৃতীয় বর্ষের ছাত্রী থাকাকালীন ইয়ুমিকো ইগারাশি মাঙ্গা শিল্পী হিসাবে আত্মপ্রকাশ করেন। তিনি প্রথম শুয়েইশা প্রকাশিত রিবন নামক মাঙ্গা বিষয়ক পত্রিকায় শিরোই সামে নো ইরু শিমা শিরোনামের একটি মাঙ্গা প্রকাশ করে জনপ্রিয় হন। পরবর্তীতে, ১৯৭৭ সালে, তিনি প্রথমবার তার কাজের সম্মাননা পান। ইয়ুমিকো জনপ্রিয় মাঙ্গা সিরিজ ক্যান্ডি ক্যান্ডি-এর শিল্পী হিসেবে কোডানশা পুরস্কার অর্জন করেন।   ১৯৯০-এর দশকের শেষভাগে, ইয়ুমিকো ইগারাশি তার  চিত্রিত মাঙ্গা চরিত্রের বৌদ্ধিক সম্পত্তি অধিকার সংক্রান্ত একাধিক আইনি লড়াইয়ে জড়িয়ে পড়েন।  তিনি দাবি করেন যে, যেসব মাঙ্গা সিরিজে তিনি চিত্রশিল্পী হিসেবে কাজ করেছেন, সেগুলোর চরিত্রচিত্রণের উপর একক বৌদ্ধিক সম্পত্তি অধিকার তারই থাকা উচিত এবং তার মাঙ্গা বা মাঙ্গার চরিত্রের অনুপ্রেরনায় কোন ব্যবসায়িক পণ্য প্রস্তুত করতে হলে তার জন্য লেখকদের সম্মতির প্রয়োজন নেই। ১৯৯৯ সালে ক্যান্ডি ক্যান্ডি চরিত্রের নকশা সংক্রান্ত একটি আইনি দ্বন্দ্বে আদালত ইগারাশির বিরুদ্ধে রায় দেয়। আদালত জানায়, ইগারাশি এবং লেখক কিয়োকো মিজুকি উভয়েরই চরিত্রগুলোর উপর সমান অধিকার রয়েছে।  পাশাপাশি, মিজুকির অসম্মতিতে নির্মিত মাঙ্গা চরিত্রভিত্তিক  সকল পণ্যের জন্য ক্ষতিপূরণ প্রদান করার নির্দেশ দেওয়া হয়। এই আইনি লড়াইয়ের ফলে ক্যান্ডি ক্যান্ডি মাঙ্গা  প্রকাশের ধারাবাহিকতা নষ্ট হয়ে যায় এবং বেশ কয়েক বছর মাঙ্গার নতুন কোন সংকলন প্রকাশীত হয়না। পরিচালক তোয়েই ক্যান্ডি ক্যান্ডি -এর উপর ভিত্তি করে অ্যানিমে তৈরি করছিলেন কিন্তু এই আইনি লড়াইয়ের ফলে তার নির্মান বাধাপ্রাপ্ত হয়ে পরে। আদালতের আদেশের কারণে মাঙ্গা থেকে অনুপ্রানিত নতুন কোন ব্যবসায়িক পণ্য তৈরি করতে গেলে ইগারাশি এবং মিজুকি উভয়ের অনুমতি প্রয়োজন। পরবর্তীতে, ২০০৪ সালে সামান্য পরিমাণ নতুন পণ্য বাজারে আসতে শুরু করে, যার থেকে ধারণা করা হয় যে, ইগারাশি ও মিজুকির মধ্যে অবশেষে সমঝোতা হয়েছিল।   ব্যক্তিগত জীবন  ইগারাশি হোক্কাইডোর সাপ্পোরোর বাসিন্দা। মাঙ্গা সার্কেল ক্ল্যাম্পের সদস্য সাতসুকি ইগারাশি তার চাচাতো ভাই।  ইগারাশি কণ্ঠশিল্পী কাজুহিকো ইনোউকে বিয়ে করেছিলেন এবং পরে তাদের বিবাহবিচ্ছেদ ঘটে।  তাদের  দুজনের সন্তান কেইচি ইগারাশি (জন্ম ১৯৮১) যিনি পেশাগতভাবে নানামি ইগারাশি নামেও পরিচিত। নানামি জনি অ্যান্ড অ্যাসোসিয়েটসের একজন প্রাক্তন প্রশিক্ষক এবং ২০১০ সালে তিনি তার অভিজ্ঞতার উপর ভিত্তি করে একটি সচিত্র কমিক প্রবন্ধ প্রকাশ করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:জাপানি ভাষার লেখা থাকা নিবন্ধ
কেডজি সিটিএ-এর বাদামী লাইনের একটি 'এল' স্টেশন। এটি একটি ভূমি স্তরের স্টেশন, যা শিকাগোর অ্যালবানি পার্ক এলাকায় ৪৬৪৮ উত্তর কেডজিতে অবস্থিত এবং এটি  ৪৮৪৯  উত্তর স্পোলডিং এভিনিউতে সহায়ক প্রবেশদ্বার হিসাবে কাজ করে। সংলগ্ন স্টেশনগুলি হ'ল কিম্বল, উত্তর পশ্চিমে মাইলের প্রায় এক তৃতীয়াংশ (০.৫৩৬ কিমি) এবং ফ্রান্সিস্কো, যা পূর্বের এক মাইল (০.৫৩৬ কিমি) এর এক তৃতীয়াংশ দূরে অবস্থিত।   ইতিহাস  thumb|left|পুনর্নির্মাণের আগে কেডজি স্টেশন, ফেব্রুয়ারি ২০০৬  thumb|left|নতুনভাবে পুনর্নির্মাণ কেডজি স্টেশন ভবন, আগস্ট ২০০৬  কেডজি স্টেশনটি মূলত উত্তর পশ্চিম উত্তোলিত রেলপথের রেভেনসউড লাইনের অংশ হিসাবে ১৯০৬/০৭ সালে নির্মিত হয়।  স্টেশন ঘরটি ১৯৭৫ সালে প্রতিস্থাপন করা হয় এবং বাদামী লাইন সক্ষমতা এক্সপেনশন প্রকল্পের অংশ হিসাবে ২০০৬ সালে পুরো স্টেশনটি ভেঙে পুনর্নির্মাণ করা হয়। ১৬ আগস্ট, ২০০৬ সালে খোলা নতুন স্টেশনটি আটটি রেলগাড়িযুক্ত ট্রেনকে ধারণ বা সমর্থন করতে পারে এবং এটি এডিএ সাপেক্ষ। ১ অক্টোবর, ২০০৯ সালে এই স্টেশনের পার্কিং বন্ধ ছিল।  তথ্যসূত্র  বহিঃসংযোগ   কেডজি (রেভেনসউড লাইন) স্টেশন পৃষ্ঠা শিকাগো-'এল'.ওআরজি   Train schedule (PDF) at সিটিএ অফিসিয়াল সাইট  গুগল ম্যাপস স্ট্রিট ভিউ থেকে স্পোলডিং এভিনিউ প্রবেশদ্বার  গুগল ম্যাপস স্ট্রিট ভিউ থেকে কেডজি অ্যাভিনিউ প্রবেশদ্বার  বিষয়শ্রেণী:সিটিএ বাদামী লাইনের স্টেশন
সঙ্কোচের বিহ্বলতা (সঙ্কোচের বিহ্বলতা নিজেরে অপমান) একটি রবীন্দ্রসঙ্গীত।  এই কালজয়ী  গানটির রচয়িতা হলেন বিশ্বকবি রবীন্দ্রনাথ ঠাকুর। এটি একটি বাংলা দেশাত্মবোধক গান। এটি  পৌষ, ১৩৩৬ বঙ্গাব্দে (১৯৩০ খ্রীষ্টাব্দ) রচিত।    গানের কথা  সঙ্কোচের বিহ্বলতা নিজেরে অপমান,  সঙ্কটের কল্পনাতে হোয়ো না ম্রিয়মাণ।  মুক্ত করো ভয়,  আপনা মাঝে শক্তি ধরো, নিজেরে করো জয়।  দুর্বলেরে রক্ষা করো, দুর্জনেরে হানো,  নিজেরে দীন নিঃসহায় যেন কভু না জানো।  মুক্ত করো ভয়,  নিজের ’পরে করিতে ভর না রেখো সংশয়।  ধর্ম যবে শঙ্খরবে করিবে আহ্বান  নীরব হয়ে, নম্র হয়ে, পণ করিয়ো প্রাণ।  মুক্ত করো ভয়,  দুরূহ কাজে নিজেরই দিয়ো কঠিন পরিচয়॥  মন্তব্য  এই গানটির প্রসঙ্গে শান্তিদেব ঘোষ স্মৃতিচারণ করেছেন তাঁর ‘রবীন্দ্রসঙ্গীত’ গ্রন্থে:  "১৩৩৭ সালে গুরুদেব জাপানি যুযুৎসু-পালোয়ান টাকাগাকীকে শান্তিনিকেতনে আনিয়ে যুযুৎসুশিক্ষার প্রবর্তন করেন। এই বিষয়ে দেশবাসীকে উৎসাহিত করবার জন্যে নানা স্থানে প্রদর্শনীরও ব্যবস্থা করিয়েছিলেন। এই সব প্রদর্শনীরই উদ্বোধন সংগীতরূপে রচিত হয় “সংকোচের বিহ্বলতা নিজেরে অপমান”; গানটি প্রথম গাওয়া হয় ১৩৩৮ সালে কলকাতার ‘নিউ এম্পায়ার’ রঙ্গমঞ্চে।"   তথ্যসূত্র    বহিঃসংযোগ   উইকিসংকলনে পাঠ করুন বিষয়শ্রেণী:রবীন্দ্রসঙ্গীত বিষয়শ্রেণী:রবীন্দ্রনাথ ঠাকুর রচিত গান বিষয়শ্রেণী:বাংলা ভাষার গান বিষয়শ্রেণী:বাংলা দেশাত্মবোধক গান
টিটি হান্ডায়ানি রাজোবিন্টাং (জন্ম: ১০ ই ফেব্রুয়ারি ১৯৮১), যিনি শ্রী আকসান জুমানের সাথে বিয়ের পর টিটি জুমান নামে পরিচিত, হচ্ছেন ইন্দোনেশিয়ার একজন অভিনেত্রী এবং সংগীতশিল্পী।  জীবনী টিটি হান্ডায়ানি রাজোবিন্টাং ১৯৮১ সালের ১০ ফেব্রুয়ারি জন্মগ্রহণ করেন। তিনি ক্রীড়া পছন্দ করেন, কিন্তু তিনি কখনও স্কার্টস পরিধান করেন না। উচ্চ বিদ্যালয়ে পড়ার সময়, তিনি অর্থনৈতিক কারণে ড্রাম বাজাতে পারেন নি তবুও তিনি ড্রাম বাজানোর সাথে প্রেমে পরে যান; কিন্তু পরবর্তীতে তিনি ভাবেন যে তিনি "ভিন্ন" কিছু চেয়েছিলেন। তিনি ফারবি মিউজিক স্কুল এবং দ্য সঙ্গীত ইনস্টিটিউটে ড্রাম বিষয়ে পড়াশোনা শুরু করেন। স্নাতক সম্পন্ন করার পর, টিটি হান্ডায়ানি রাজোবিন্টাং "জাভা জ্যাজ ফেস্টিভালে" সঞ্চালনা করেন; তিনি রথ সাহানায়া এর মতো শিল্পীর সাথেও অভিনয় করেছিলেন।  টিটি হান্ডায়ানি রাজোবিন্টাং জেনার মায়সা আয়ুয়ের সাথে ২০০৭ সালের চলচ্চিত্র মেরেকা বিলাং, সায়া মন্যেত! (দে সে আই'ম এ মানকি!), এ উপস্থিত হন। প্রথমে, তিনি তার স্বামী, শ্রী আকসান জুমান (এছাড়াও ওয়াং আকসান নামেও পরিচিত), মেশার ভাইয়ের সাথে চলচ্চিত্রের জন্য একটি সাউন্ডট্র্যাক এ গান পরিবেশন করার জন্য চুক্তি করেছিলেন। যাহোক, পরে মেজদা তাকে প্রধান ভূমিকাতে নিতে জিজ্ঞাসা করে; অতঃপর টিটি হান্ডায়ানি রাজোবিন্টাং এর সম্মতিতে তার স্বামীর ও বোন দ্বারা আবেগপ্রবণ হয়ে যায় এবং তাকে এই চলচ্চিত্রটি করার জন্য সম্মতি প্রদান করে। আকসান তাকে "একটি চুম্বন দৃশ্যের মধ্যে বলেছিলেন, যখন [তিনি] চুমু দিয়েছিলেন [স্প্যানিশ ভাষায়], সেসময় [তার] দেহটি তাকে প্রত্যাখ্যান করে দিয়েছিল"।  ২০১০ সালে, টিটি হান্ডায়ানি রাজোবিন্টাং হংকংয়ের অভিবাসী শ্রম সম্পর্কে একটি চলচ্চিত্র, মিংগুই পাগী ডি ভিক্টোরিয়া পার্ক (ভিক্টোরিয়া পার্কের রবিবারের সকাল) এ অভিনয় করেন। তার ভূমিকায় অভিনয়ের জন্য তিনি "ইন্দোনেশিয়া এবং হংকং" উভয় অভিবাসী শ্রমিকদের সাথে দেখা করেন। একই বছর তিনি এবং তার স্বামী "তানাহ এয়ার বিটা" (আমার মাতৃভূমি) এর সাউন্ডট্র্যাক এ গান পরিবেশন করেন। যদিও তার সময়সূচীর মধ্যে কিছু দ্বন্দ্ব ছিল, তবে তিনি উভয়ই করতে সক্ষম হয়েছিলেন।  ফেব্রুয়ারি ২০১১ সালে টিটি হান্ডায়ানি রাজোবিন্টাং "রিনু পুরামামা"র (পূর্ণচন্দ্রের জন্য দীর্ঘস্থায়ী) মধ্যে একটি প্রতিপক্ষ হিসেবে তার প্রথম ভূমিকায় অভিনয় করেন। তিনি চরিত্রের কর্ম পছন্দ করেন না বলে উক্ত ভূমিকাটি অপছন্দ করেছিলেন। পরে সে বছর তিনি ও তার স্বামী "সাং পেনারি" (নৃত্যশিল্পী) নামে একটি চলচ্চিত্র রচনা করেন, এটি একটি চলচ্চিত্র যা একটি নির্দিষ্ট সময়ের মধ্যে আহমদ তোহরী এর রংগেন দুরূহ পারুক ট্রিলজির উপর ভিত্তি করে তৈরি করা হয়েছিল।  অনুপ্রেরণা টিটি হান্ডায়ানি রাজোবিন্টাং মার্কিন যুক্তরাষ্ট্র এর সুরকার জন উইলিয়ামস এর কাজকে উপভোগ করেন, তিনি তার স্টার ওয়্যারস, মেমইরস অফ এ গেইশা, এবং হোম এলোন এ তার কাজ খুব উপভোগ করেছেন। একই সাথে তিনি আরো বলেছেন যে তার এসকল কাজকর্ম হলো তার কাছে জন উইলিয়ামস এর করা সবচেয়ে প্রিয় কাজ।  তথ্যসূত্র পাদটীকা  গ্রন্থপঞ্জি  বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:ইন্দোনেশীয় অভিনেত্রী বিষয়শ্রেণী:ইন্দোনেশীয় নারী মডেল বিষয়শ্রেণী:মিনাংকাবাউ ব্যক্তি